БАҒДАРЛАМА

элективті курс

ШЕШЕНДІК ӨНЕР

11 - сынып оқушыларына арналған

аптасына 1 сағат, барлығы 34 сағат

Оспанова Акбота Ахметжановна «№152 мектеп- гимназия» КММ-нің қазақ тілі мен әдебиеті пәні мұғалімі

Пікір жазғандар:

1. **Жұмабаева А.Е.,** Абай атындағы ҚазҰПУ профессоры, п.ғ.д.
2. **АқжоловаА.Т.,** Абай атындағы ҚазҰПУ ассоц. профессоры, ф.ғ.к.
3. **ТемірғалиеваМ.Б.,** №156 ЖББ мектептің қазақ тілі мен әдебиеті пәні мұғалімі, педагог-шебер

**Түсініктеме хат**

 Қазақ шешендік сөздері бата-тілектен бастап, өнегелі өсиет сөздерді, өмірде кездесетін жер дауын, ер құны секілді дау-талас келіссөздерді қамтитын атадан балаға мирас болып келе жатқан қайталанбас дүние болып табылады. Зайырлы қоғамда шешен сөйлеу әрекеті -кез-келген адамның қоғамдық табысының кілті.

 Шешендік сөздерді дербес жанр ретінде ала отырып, оқушының тілдік қарым-қатынас, өзін-өзі ұстау мәдениеті мен тыңдау және сөйлеу әдебін қалыптастыратын шешендік өнер ретінде қарастырамыз.

 Қазір ақпараттық қоғам өмірде жаңа үрдістерге жол ашты, шешендіктің жаңа түрін туғызды. Бұл шешендіктің жаңа түрі сөздік қорымыздағы барлық сөздерді өмірдің қай саласы болмасын қолдана алу мүмкіндігін жүктейтін,терең ойлап, ақылға салып, айтылған сөзді тез қабылдап, оның мағынасын дұрыс түсінуге ықпал ететін қосымша білім өзегі болып табылады.

 Халық шешендік өнерінің дамуына, қазақ тілінің тазалығы мен табиғилығын сақтауға «Шешендік өнер» элективті курсы бірден-бір таптырмас құрал ретінде ұсынылады.

 Тапқыр ой, көркем тілмен айтылған сөз қай заманда да құнды.Шешен де , тапқыр сөзбен қаруланған бүгінгі оқушы- ертеңгі күннің білім бәсекесіне қабілетті тұлға.

**«Шешендік өнер» элективті курсының мақсаты**:

Оқушыларға жалпы шешендік өнер туралы жан-жақты мағлұмат бере отырып,қоғамда өзіндік көзқарасын білдіре алатын ,моральдық, этикалық, стильдік сипаты қалыптастқан тұлға тәрбиелеу.

**Міндеті:**

-оқушыларға шешендік өнердің құдіреті мен мәнін, маңызын, әйгілі шешендердің өнері мен мұраларын үлгі ету, шешендік өнердің тарихын таныту;

– шешен сөйлеуге, тіл тазалығын сақтауға дағдыландыру;

– оқушы бойына ынта, жігер, шабыт, сыни көзқарас, түпкі ой шоғырландыру.

**Өзектілігі:**

 Қазақтың шешендік сөздерін жинап, оны зерделеген ғалымдардың түпкі мақсаты- атадан балаға мұра болып келе жатқан хас өнерді ұрпағына насихаттау.Сондықтан да халқымыздың дүниетанымын, мәдениетін, тарихын, әдет-ғұрпын, салт-дәстүрін, философиясын тұтастай қамтитын шешендік өнер салаларын оқып, білу- бүгінгі білім мазмұнының өзекті тақырыбы .

 «Шешендік өнер» элективті курсы шешендік өнердің тарихын, даму кезеңдерін, қазақтың би-шешендерінің шешендік сөздері, көсем сөздің мән-мағынасын терең ұғындырарлық пән болып саналады. Сонымен қатар Грек шешендік өнері мен Ресейдегі шешендік өнер үрдісін салыстыра отырып, оны кең көлемде оқытады.

Шешендік сөз -сөз мәдениетінің ең жоғары формасы болғандықтан, сөздің дәлдігі, фигураның түрлері, тіл көрнектілігі жөнінде білім ала отырып, түрлі ғылым салаларына қатысты шешендік өнер иелерінің пікірлерінен мағлұмат алып, өміршеңдігіне көз жеткізеді. Мән-мағынасыз сөз айтудан арылып,табан астында тауып айтуға төселеді. Бүгінгі таңда әрбір саналы, білімді қазақ азаматы халқымыздың жүріп өткен сара жолынан шешендеріміздің тұлғаларын танып қана қоймай, олардың тауып айтқан тапқыр сөздерін терең түсініп, өздері де ойлы, сыни, шешен сөйлеулері қажет екені даусыз.

**Оқу үдерісінің, әдістерінің, жұмыс түрінің, құралдарының жалпы сипаттамасы:**

 Элективті курсты оқыту барысында бірлескен жұмыстар (жұптық, топтық); жеке және бірлескен ізденіс пен зерттеу жұмыстары; жағдаяттық және рөлдік ойындар; ақпараттың әртүрлі көздерімен жұмыс жасау (кітапхана, мұражай, ғаламтор желісі);шығармашылық жұмыстар негізінде «Атаулар туралы үш сұрақ», « Еркін жазу», «Кең ауқымды лекция», «Сұрақ қою», «Қайтадан сұрақ қою», « Бірін-бірі оқыту», «Қос жазба күнделігі», «Білемін, білгім келеді, білдім», «Белгі қойып оқу», «ЖИГСО», «Миға шабуыл», «Рөлдік ойындар», «Пікірталас»т.б*.* интербелсенді әдістерін ұтымды қолдану арқылы оқушыларға материалды меңгерудің кешендік білімін ұсыну;білім алушылардың танымдық ізденістерін дамытуға, шешендік сөздeрдің мән-мағынaсын терең түсінуіне, оқу үрдісіндегі қиыншылықтарды жеңулеріне көмектесіп, шығармашылық тұлға санатына қосылуларына ықпал ету.Оқушылардың ой - өрісінің кеңейіп, жан - жақты дамуына жәрдемдесу,көлемді туындылармен сан алуан ақпараттармен жұмыс жасай алуға үйрету көзделген.

|  |  |
| --- | --- |
| **тілдік дағдылар** | **оқу үдерісінде қолданылатын интербелсенді әдістер** |
| **тыңдалым,****айтылым** | Вен диаграммасы | Т кестесі | Бес жолды өлең | Мадақтау стратегиясы | Үй тапсырмасының үш деңгейі | Болжау стратегиясы | Пікірталас стратегиясы  |
| **оқылым, жазылым** | Еркінжазу | Бес минуттықойтолғау | Еркіндіктітаңда | Галлереяғасаяхат | Білемін, білгім келеді | Кубизм | Кері байланысстратегиясы |
| Тірексөздерстратегиясы | Грамматикалық диаграмма | Ассоцация | Сауаттылықжолдамасы | Лоттаграмма | Автор орындығы | Шығарма кестесі |

**Бағдаламаның жаңалығы:**

Елбасы Н.Назарбаев  ««Мәңгілік Ел» – бұл барлық қазақстандықтарды біріктіретін жалпы ұлттық құндылықтар және еліміздің болашағының іргетасын құрайды» деген болатын өз Жолдауында**.«Мәңгілік Ел»** –бабаларымыздың асыл арманын, аманатын жүзеге асыру.«Мәңгілік Ел»болу–ғылым-білімі дамыған, бірлігі жарасқан алдыңғы қатарлы, әлем таныған алпауыт елге айналу. Сондықтанда осы Мәңгілік Ел жалпыұлттық идеясын мектеп оушыларына мегертуде «Шешендік өнер» элективті курсының маңызы зор.

**Күтілетін нәтиже:**

|  |  |
| --- | --- |
| Тілдік дағдылар | Нәтижесі |
| Тыңдалым  | -Берілген ақпаратты қарастыра отырып,болжам жасайды -Әдeби-таpиxи мaғлұматтаp мeн әдeби тeоpиялық түcініктeрді жәнe oлаpдың авторларының өмірі және шығармашылық жoлы туралы негізгі деpектерді біледі;  |
| Оқылым  | -Oқыған мәтін бoйынша әр тұтас бөлшектердің ішкі құрылысын білу үшін бөліктерге бөліп, оны қайтадан тұтасқа айналдырып өз тұжырымын жaсайды -Грек, oрыc, қазақ шешендік өнері арасындағы ұлттық сипатқа негізделген айырмашылықтар мен ұқсастықтарды түсінеді |
| Айтылым  | -Oқығaн нeмесе тыңдaған ақпарaттан негізгі және қосымша ақпаратты ажыратады -Шешендік сөздердің мазмұнына талдау жасау барысында көркем бейнелеуіш құралдар мен стилистикалық тәсілдерді пікірталастарда, көпшілік алдында сөз сөйлеген кезде қолданады;  |
| Жазылым  | -Mәтін бoйынша жoспар, тeзис жaза aлады.-Шығармадағы кейіпкерлердің іс-әрекеттерін салыстырады, талдайды-Өзіндік сыни баға береді, өмірмен байланыстырады- Қазақтың сөз дәлдігі, қисыны туралы түсініктерін талдайды- Шешендік сөздерді стильдік тұтастық және тілдік рәсімдеу тұрғысынан көркем шығармаларды бағалайды.  |

**Тұрақтылау (мазмұндық) бөлімі**

**І. Кіріспе. Шешендік өнер тарихы - 4 сағат**

1. Шешендік өнер тарихы, даму кезеңдері (1сағат). Шешендік өнер ғылым ретінде біздің жыл санауымыздан бес-алты ғасыр бұрын қалыптасқанын және шешендік өнерді ғылыми тілде риторика деп атағаны жайлы деректермен таныстыру.

2. Гректің әйгілі шешендері. Сократ, Аристотель,Демосфен, Цицерон, М.Ф.Квинтилиан (1сағат) Сөз өнерінің Демосфен, Цицерон сияқты әрі саяси қайраткер, әрі әйгілі шешен адамдардың есімімен тығыз байланысты екенін, көне Грек, Рим шешендік өнері сол тұстың өзінде-ақ ғылым ретінде танылып, теория мен тәжірибеден өтіп шыңдалғаны туралы пікіралмасу ұйымдастыру

3. Ресей шешендік өнерінің қалыптасуы, даму кезеңдері 1 сағат М.В.Ломоносов, М.Сперанскийдің еңбектерінің маңызы туралы ойталқы.

4.Шығармашылық жұмыс(1 сағат) Сыни көзқарас,дәйектеме-пікір, дебат ұйымдастыру

**ІІ. Қазақ ұлттық шешендік өнерінің тарихы–6сағат**

1. Қазақ шешендік өнерінің шығу тарихы, қалыптасу және даму кезеңдері( 1 сағат). <https://bilimland.kz/kk/courses/qazaq-adebieti/9-synyp/lesson/sheshendik-sozder-zhanrlyq-ereksheligi> Қазақ шешендік өнері туралы терең түсінік нәтижесінде жоба қорғау

2. Қазақ шешендік өнерін зерттеген ғалымдар (1 сағат). М.Әуезов,С.Сейфуллин Б.Адамбаев т.б ғалымдардың зерттеу еңбектерімен танысып, баяндама, жоба қорғау (жеке жұмыс)

3. Шешендік сөз-сөз мәдениетінің жоғары формасы (1 сағат) . Шешендік өнер ерекшелігіне талдау жасау (дөңгелек үстел,топтық жұмыс)

4.Түркі шешендік өнерінің ғажайып үлгілері (1 сағат) <https://bilimland.kz/kk/courses/qazaq-adebieti/9-synyp/lesson/qorqyt-ata-kitaby-turaly> Анақарыс, Қорқыт,Махмұт Қашқари, Жүсіп Баласағұн еңбектерін зерделеу (әдеби-танымдық жарыс ,жұптық жұмыс)

5. Қазақ шешендік өнерінің негізін қалаушы тұлғалар (1 сағат). Майқы би мен Аяз бидің шешендік сөздерінің бейнежазба топтамасын жасау.

6.Шығармашылық жұмыс (1 сағат). <https://bilimland.kz/kk/courses/qazaq-adebieti/9-synyp/lesson/sheshendik-sozderding-tarbielik-mani> (тарауды қорыту, эссе жазу, талдау, саралау

**ІІІ. Шешендік сөздердің түрлері-13 сағат**

1. Шешендік өнер – сан-салалы көркем жанр ( 1 сағат) <https://bilimland.kz/kk/courses/qazaq-adebieti/10-synyp>Шешендік сөздердегі (теңеу, риторикалық сұраулы сөйлем, монолог,диалог, арнау, толғау, дау) көркемдік ерекшелігіне мысалдар жинақтау

2. Шешендік сөздердің түрлері (1 сағат). Шешендік сөздің түрлерін ажыратып, тірек сызба әзірлеу (топтық жұмыс)

3. Шешендік арнау, оның түрлері (1 сағат).Арнау түрлерін өмірмен байланыстырып, шығармашылық жеке жұмыс жасау.

4. Шешендік дау, оның түрлері (2 сағат).Көркем әдебиет пен тарихты байланыстыра отырып жесір дауы, құн дауы, жер дауы туралы ізденіс жұмыстарын ұйымдастыру (жұптық жұмыс)

5. Шешендік толғаудың көркемдік ерекшелігі ( 1 сағат) Поэзия минуты, топтық жұмыс ұйымдастыру

.6. Афоризмге айналған шешендік сөздер (1 сағат). А.Құнанбайұлының, Б.Момышұлының афоризмге айналған қарасөздеріне талдау жасап, жоба қорғау ( жеке жұмыс)

7.Шешендік сөздердегі философиялық ой-толғамдар ( 1 сағат) Философиялық ой-толғамдар бойынша ПОПС формуласын қолдану

8. Шешендік сөздердегі астарлы ұғымдар (1 сағат ). Шешендік сөздердегі астарлы ұғымдардың мағынасына талдау жасау (танымдық ойын)

9. Шешендік өнерге қойылатын негізгі талаптар ( 1 сағат). Шешендік сөздерге қойылатын бес талап бойынша постер қорғау (топтық жұмыс)

10. Мақал-мәтелдер және шешендік сөздер ( 2 сағат) Шешендік сөздердің мақал-мәтелдерден ерекшелігін, құрылымын ажырату (білім сайысы , топтық жұмыс).

11. Шығармашылық жұмыс. 1-сағат <https://itest.kz/kz/test/697192693> (тарауды қайталау, тест тапсырмалары, ізденіс, жинақтау)

**IV.Қазақ би-шешендердің тілдік сөз қолданысы – 11сағат**

1. Қазақ би-шешендерінің сөз қолданысындағы тілдік –көркемдік ерекшеліктер ( 1сағат). Шешендік сөздердегі тілдік көркемдік ерекшеліктерді табу

2. Қазақ шешендік өнерінің үшінші кезеңі (2 сағат). <https://bilimland.kz/kk/courses/qazaq-adebieti/9-synyp/lesson/bilerding-ajtqan-danalyq-sozderi> Төле би, Қазыбек би, Әйтеке би, Сырым, Ақтайлақ би, Қанай шешеннің шешендік сөздеріне сахналық қойылым қою

3. Шешендік сөздердегі төрелік,билік, келісім (2сағат). Тәуке ханның «Жеті жарғысы, «Қасым ханның қасқа жолы» мен «Есім ханның ескі жолы» заңдарымен танысу, ғылыми жоба әзірлеу

 4. Тәрбие арнасының негізгі бастауы-шешендік өнер (1 сағат ). Шешендік өнердің тәрбиелік мәні мен рөліне дебат ұйымдастыру

5. Қазақ шешендік өнерінің төртінші-бесінші кезеңдері ( 1 сағат). Досбол шешен мен Бөлтірік шешеннің шешендік сөздеріне талдау жасау,аргументтік эссе жазу

6 .Жыраулар поэзиясындағы шешендік сөздер (1сағат ). Бұхар, Асанқайғы, Қазтуған, Доспамбет, Шалкиіз жыраулар толғаулары бойынша поэзия минуты

7. Шешендік өнердің қазіргі қоғамдағы көрінісі, халықтық сипаты (2сағат).<https://bilimland.kz/kk/courses/qazaq-adebieti/9-synyp/lesson/qazirgi-aqyndar-ajtysynyng-ozindik-ereksheligi> Шешендік өнердің қазіргі қоғамдағы көрінісі мен халықтық сипатына өзіндік баға беру( жазылым дағдысы бойынша тапсырмалар орындау)

8.Қайталау, қорытынды сабақ (1 сағат ).<https://itest.kz/kz/test/195018343>

**Нормативті бөлім**

|  |  |  |  |  |
| --- | --- | --- | --- | --- |
| Р/С | БөлімБөлімшеТақырып | Оқу мақсаты | Сағат саны | Білім өнімі |
| Барлығы | Лекция/Теория/Тәжірибе 1 | Тәжірибе/ Тәжірибе 2 |
| №1 бөлім. **Шешендік өнер** №1 Бөлімше **Шешендік өнер тарихы** .Барлығы 4 сағат: теория -1, тәжірибе- 2,зертханалық. жұмыс -1. |
| 1.1 | Шешендік өнер тарихы туралы түсінік | тиісті ақпаратты анықтай білу, мәтін үзінділері бойынша болжам жасау | 1 | 1 |  | Жинақы мәтін |
| 1.2 | Гректің әйгілі шешендері. Сократ, Аристотель,Демосфен, Цицерон, М.Ф.Квинтилиан | автор мен оқырманның қарым-қатынасын ескере отырып, талқылау сұрақтарын құрастыру және сыни тұрғыда бағалау | 1 |  | 1 | Пікіралмасу |
| 1.3 | Ресей шешендік өнерінің қалыптасуы, даму кезеңдері | 1 |  | 1 | Ойтолқы  |
| 1.4 | Шығармашылық жұмыс | көркемдеу, айшықтау, дəлелдеу, сөздерді сұрыптай білу (образды-эстетикалық) | 1 |  | 1 | Дебат |
| №2 бөлім. **Қазақ ұлттық шешендік өнері**№2 Бөлімше **Қазақ ұлттық шешендік өнерінің тарихы** .Барлығы 6 сағат: теория -1, тәжірибе- 4,зертханалық. жұмыс -1. |
| 2.1 | Ұлттық шешендік өнердің шығу тарихы, қалыптасу және даму кезеңдері | мәтіндегі негізгі ойды анықтау, берілген мәліметтер мен пікірлерді жинақтау және толықтыру | 1 | 1 |  | Жоба қорғау |
| 2.2 | Қазақ шешендік өнерінің зерттелуіне үлес қосқан ғалымдар | коммуникативтік жағдаятқа сай көпшілік алдында дұрыс сөйлеу, тыңдаушыларға ықпал ете білу, шешен сөйлеуді үйрену | 1 |  | 1 | Жоба қорғау  |
| 2.3 | Шешендік -сөз мәдениетінің жоғары формасы | ғылыми еңбектерден деректерді ала білу, сілтеме жасау жолдарын білу, дәйексөз келтіру | 1 |  | 1 | Дөңгелек үстел |
| 2.4 | Түркі шешендік өнерінің ғажайып үлгілері | әртүрлі тақырып бойынша көркемдегіш құралдарды ұтымды қолданып, шығармашылық жұмыстар (өлең, хат, әңгіме, шығарма) ұсына білу | 1 |  | 1 | Әдеби-танымдық жарыс  |
| 2.5 | Қазақ шешендік өнерінің негізін қалаушы тұлғалар | оқылым және тыңдалым материалдары бойынша түртіп жазудың (конспектілеудің) әртүрлі жолдарын меңгеру арқылы негізгі ақпаратты іріктеу | 1 |  | 1 | Бейнежазба топтамасын жасау |
| 2.6 | Шығармашылық жұмыс | көркемдеу, айшықтау, дəлелдеу, сөздерді сұрыптай білу (образды-эстетикалық) | 1 |  | 1 | Саралау |
| №3 бөлім. **Шешендік сөздер**№3 Бөлімше **Шешендік сөздердің түрлері.** Барлығы 13сағат: теория -4, тәжірибе- 8,зертханалық. жұмыс -1. |
| 3.1 | Шешендік өнер – сан-салалы көркем жанр | мәтін үзінділері бойынша болжам жасау, тиісті ақпаратты анықтай білу | 1 | 1 |  | Сыни пікір, көзқарас |
| 3.2 | Шешендік сөздердің түрлері | әртүрлі тақырып бойынша көркемдегіш құралдарды ұтымды қолданып, шығармашылық жұмыстар (өлең, әңгіме, естелік, шығарма) ұсына білу | 1 |  | 1 | Тірек сызба әзірлеу  |
| 3.3 | Шешендік арнау, оның түрлері | жазба жұмысын абзац пен бөліктерге бөлу, ойын (ақпарат, идея) дұрыс жүйелеп, логикалық және стильдік түзетулер енгізу, редакциялау | 1 |  | 1 | Таныстырылым |
| 3.4 | Шешендік дау, оның түрлері | әртүрлі стильдегі (ғылыми, ресми іс-қағаздар, публицистикалық, көркем әдебиет, ауызекі сөйлеу стилі) мәтіндердің тақырыбын, автор көзқарасын, мақсатты аудиторияға сәйкес қызметін, құрылымын, тілдік ерекшелігін салыстыра талдау | 2 | 1 | 1 | Жоба қорғау |
| 3.5 | Шешендік толғаудың тілдік көркемдік ерекшелігі | 1 |  | 1 | Поэзия минуты |
| 3.6 | Афоризмге айналған шешендік сөздер | БАҚ, энциклопедиялық, ғылыми-көпшілік, ғылыми еңбектерден деректерді ала білу, сілтеме жасау жолдарын білу, дәйексөз келтіру | 1 |  | 1 | Жоба қорғау |
| 3.7 | Шешендік сөздердегі философиялық ой-толғамдар | белгілі бір тақырып аясында тілдегі көркемдік құралдарды орынды пайдалану,көркемдеу, айшықтау, дəлелдеу, сөздерді сұрыптай білу (образды-эстетикалық) | 1 | 1 |  | ПОПС формуласы |
| 3.8 | Шешендік сөздердегі астарлы ұғымдар | мәтін құрылымын сақтай отырып, әртүрлі графиктік мәтіндегі деректерді салыстырып, маңызды тұстары мен үрдістерді талдап жазу, өзіндік тұжырым жасау | 1 |  | 1 | Танымдық ойын |
| 3.9 | Шешендік сөзге қойылатын талаптар | 1 |  | 1 | Постер қорғау |
| 3.10 | Мақал-мәтелдер және шешендік сөздер | коммуникативтік жағдаятқа сай көпшілік алдында дұрыс сөйлеу, тыңдаушыларға ықпал ете білу, шешен сөйлеу | 2 | 1 | 1 | Білім сайысы  |
| 3.11 | Шығармашылық жұмыс | қажетті ақпараттарды орынды қолданып, көтерілген мәселе бойынша өз ойын дәлелдеп эссе жазу (дискуссивті эссе, аргументативті эссе) | 1 |  | 1 | Сынақ |
| №4 бөлім. **Қазақ би-шешендері**№4 Бөлімше **Қазақ би-шешендердің тілдік сөз қолданысы.** Барлығы 11сағат: теория -5, тәжірибе- 5,зертханалық. жұмыс -1. |
| 4.1 | Қазақ би-шешендерінің сөз қолданысындағы тілдік –көркемдік ерекшеліктер | мәтін құрылымын сақтай отырып, әртүрлі деректерді салыстырып, маңызды тұстары мен үрдістерді көркемдік ерекшелігіне сай талдап ,өзіндік тұжырым жасау | 1 | 1 |  | Эссе |
| 4.2 | Қазақ шешендік өнерінің үшінші кезеңі | көпшілік алдында дұрыс сөйлеу, тыңдаушыларға ықпал ете білу, шешен сөйлеу | 2 | 1 | 1 | Сахналық қойылым |
| 4.3 | Шешендік сөздердегі төрелік,билік, келісім | мәтіндегі негізгі ойды анықтау, берілген мәліметтер мен пікірлерді сыни талдау , көзқарасын білдіру | 2 | 1 | 1 | Ғылыми жоба  |
| 4.4 | Тәрбие арнасының негізгі бастауы-шешендік өнер | әртүрлі графиктік мәтіндердегі (кесте, диаграмма, сызба, шартты белгі) мәліметтерді салыстырып талдау, негізгі үрдістерді анықтау | 1 |  | 1 | Дебат  |
| 4.5 | Қазақ шешендік өнерінің төртінші-бесінші кезеңдері  | 1 | 1 |  | Аргументті эссе  |
| 4.6 | Жыраулар поэзиясындағы шешендік сөздер | тілдегі көркемдік құралдарды орынды пайдалану,көркемдеу, айшықтау, дəлелдеу, сөздерді сұрыптай білу (образды-эстетикалық) | 1 |  | 1 | Поэзия минуты |
| 4.7 | Шешендік өнердің қазіргі қоғамдағы көрінісі, халықтық сипаты | мәтіндердің тақырыбын, автор көзқарасын, мақсатты аудиторияға сәйкес қызметін анықтау, бағалау | 2 | 1 | 1 | Әдеби талдау |
| 4.8 | Қайталау, қорытынды сабақ | әртүрлі тақырып бойынша шығармашылық жұмыстар (өлең, әңгіме, естелік, шығарма) ұсына білу | 1 |  | 1 |  Сынақ  |

**Ақпараттық- әдістемелік бөлім**

11-сыныпқа арналған «Шешендік өнер» элективті курсы шешендік өнердің негізгі шығу тарихы, даму кезеңдері, халықтық қағидаларын қамтитын көмекші құрал болып табылады. Тәуелсіз қоғамымызға шешендік таланты ұшталған, қай салада болмасын іскерлік таныта алатын, көпшілік алдында шебер сөйлеу таланты жоғары оқушы дайындау аталмыш бағдарламаның негізгі өзегі.

Бағдарлама мазмұны өз мүддесі мен халық мүддесін қатар алып жүретін ойлы, ұғымтал, жауапты, сөйлеу шеберлігіне төселген тұлға қалыптасыруды қамтиды.

Шешендік өнердің қалыптасуы мен дамуына үлес қосқан тұлғалардың еңбектеріне тоқтала отырып, олардың шешендік толғауларында кездесетін шынайы өмір көріністерінен сабақ алу,қорытынды жасау, ой түюге негіз болады.

Соған орай, шешендік өнер курсы оқушылардың функционалдық сауаттылығын дамытып, олардың сыни ойлауын қалыптастырып, мектепте алған білімін өмірдің кез келген жағдайында қолдана білуін қамтамасыз етеді.

**Бағалау нормасы.** Білім алушылардың күтілетін оқу нәтижелері жетістігін бағалау жүйесі білім беру мазмұнының ажырамас бір бөлігі болып табылады. Жаңартылған білім беру мазмұны бойынша оқушылардың оқу жетістігін бағалауда критериалды бағалау жүйесі қолданылады.

Бағалау – оқу үдерісі мен оның нәтижесі туралы ауқымды түсініктен тұратын педагогикалық үдерістің маңызды элементі. Ол - оқушылардың бағдарлама бойынша алған білім, білік, дағдысын немесе олардың шығармашылық бағыттағы тұлғалық даму деңгейін анықтауға, арттыруға және түзетуге көмектесетін тәсілдің бірі. Бағалау үдерісі оқу үдерісін жақсартуға ықпал ететіндіктен бір-бірімен тығыз байланысты және оқыту әдістемесін өзгертіп жаңартуға, оқу және оқыту тәжірибесін жетілдіруге көмектеседі. Оқушылардың оқудың негізгі тұжырымдарын, логикасын және үдерісті дұрыс түсінуі басты назарға алынады.

«Шешендік өнер» курсын жүзеге асыруда қалыптастырушы бағалау оқыту үдерісі мен сыныптағы оқу аралығын байланыстыра отырып, бағалаудың теңдестірілген жүйесін қалыптастырады.

Сабақ барысында қалыптастырушы бағалаудың келесі стратегияларын қолдану ұсынылады:

• Бағалау критерийлері мен күтілетін нәтижелерді түсіндіру;

• Білім алушылардың түсінгені туралы дәлелді көрсететін сыныптағы өзара әрекет пен тиімді тәсілді қалыптастыру;

• Білім алушыларды нәтижеге жетуге ынталандыратын кері байланыс беру;

• Білім алушыларды өзара оқу ресурстары, дереккөздері ретінде қатыстыру.

Бөлім бойынша жиынтық бағалаудың тапсырмалары оқушылардың тоқсан бойынша жоспарланған оқу мақсаттарына жету деңгейін анықтауға мүмкіндік береді.

# Тоқсандық жиынтық бағалаудың мақсаты

Тоқсандық жиынтық бағалау элективті курс бағдарламасы мен оқу жоспарының мазмұнына сәйкес, оқушылардың тоқсан барысында меңгерген білім, білік және дағдыларды анықтауға бағытталады .

**Пайдаланылған әдебиеттер тізімі**

1. Н.Төреқұлов, М.Қазыбеков. Қазақтың би-шешендері, – Алматы, 1993ж.
2. С.Негимов. Шешендік өнер, – Алматы, 1997ж.
3. М.Әуезов. Әдебиеттарихы, – Алматы, 1991ж.
4. Г.Қасымова. Шешендік өнерінің негіздері, – Алматы, 2003ж.
5. Г.Қасымова. Шешендік өнерінің негіздері және тілдік тағылым, – Алматы, 2005
6. «Ел аузынан: Шешендік сөздер, ақындық толғамдар, аңыз әңгімелер» Алматы. Жазушы-1985,
7. Б.Адамбаев. «Қазақтыңшешендікөнері», Алматы.Ғылым,1984ж,
8. «Ел аузынан:Шешендіксөздер, ақындықтолғамдар, аңызәңгімелер» Алматы. Жазушы-1985,
9. Ақылдыңкөзі (мақал-мәтелдер) Алматы. Жазушы-1990ж.
10. НысанбекТөрекұл «Дананың дала ділмарлары. Алматы, 2001ж
11. «Шешендікөнер», Алматы, «Анатілі» 1997 ж.
12. А.Леубаева «Шешендікөнерініңкөркемдіктағылымдықмәні» Алматы, 2005ж.
13. Ж.Дәдебаев «Атыңнанайналайын» Алматы, 2002 ж.

**Қосымша**

**Шығармашылық жеке жұмыстарға арналған жоба тақырыптары**

1. Шешендік өнер-адамзат құндылығы
2. Тілдік қатынас дағдыларын дамыту және жетілдіру жолдары
3. Көпшілік алдында сөз сөйлеуге психологиялық дайындықтың алғы шарттары
4. Қазақ шешендік сөздерін алғаш зерттеушілер
5. Шешендік өнердің көркемдік ерекшелігі
6. Арнау сөздің бір саласы – шешендік сын
7. Билер сөзі – нақыл көзі
8. Сөздің дәлдігі-ой айқындылығы
9. Шешендік сөздердегі сөз маржандары
10. Қорқыттың нақыл сөздерінің тәрбиелік мәні

**Қосымша**

**Тақырыптық-күнтізбелік жоспар**

|  |  |  |  |
| --- | --- | --- | --- |
| **р/с** | **Тақырыбы** | **Сағат саны** | **Мерзімі** |
| І тоқсан |  |
| 1 | Шешендік өнер тарихы туралы түсінік | 1 |  |
| 2 | Гректің әйгілі шешендері. Сократ, Аристотель,Демосфен, Цицерон, М.Ф.Квинтилиан | 1 |  |
| 3 | Ресей шешендік өнерінің қалыптасуы, даму кезеңдері | 1 |  |
| 4 | Ұлттық шешендік өнердің шығу тарихы, қалыптасу және даму кезеңдері | 1 |  |
| 5 | Қазақ шешендік өнерінің зерттелуіне үлес қосқан ғалымдар | 1 |  |
| 6 | Шешендік -сөз мәдениетінің жоғары формасы | 1 |  |
| 7 | Түркі шешендік өнерінің ғажайып үлгілері | 1 |  |
| 8 | Шығармашылық жұмыс | 1 |  |
| **ІІ тоқсан** |  |
|  | **Халық ауыз әдебиеті.**  |  |  |
| 9 | Қазақ шешендік өнерінің негізін қалаушы тұлғалар | 1 |  |
| 10 | Шешендік өнер – сан-салалы көркем жанр | 1 |  |
| 11 | Шешендік сөздердің түрлері | 1 |  |
| 12 | Шешендік арнау, оның түрлері | 1 |  |
| 13 | Шешендік дау, оның түрлері | 1 |  |
| 14,15 | Шешендік толғаудың тілдік көркемдік ерекшелігі | 2 |  |
| 16 | Шығармашылық жұмыс | 1 |  |
| **ІІІ тоқсан** |  |
| 17 | Афоризмге айналған шешендік сөздер | 1 |  |
| 18 | Шешендік сөздердегі философиялық ой-толғамдар | 1 |  |
| 19 | Шешендік сөздердегі астарлы ұғымдар | 1 |  |
| 20 | Шешендік сөзге қойылатын талаптар | 1 |  |
| 21,22 | Мақал-мәтелдер және шешендік сөздер | 2 |  |
| 23 | Қазақ би-шешендерінің сөз қолданысындағы тілдік –көркемдік ерекшеліктер | 1 |  |
| 24,25 | Қазақ шешендік өнерінің үшінші кезеңі | 2 |  |
| 26 | Шығармашылық жұмыс | 1 |  |
| **ІҮ тоқсан** |  |
| 27,28 | Шешендік сөздердегі төрелік,билік, келісім | 2 |  |
| 29 | Тәрбие арнасының негізгі бастауы-шешендік өнер | 1 |  |
| 30 | Қазақ шешендік өнерінің төртінші-бесінші кезеңдері  | 1 |  |
| 31 | Жыраулар поэзиясындағы шешендік сөздер | 1 |  |
| 32,33 | Шешендік өнердің қазіргі қоғамдағы көрінісі, халықтық сипаты | 2 |  |
| 34 | Қайталау, қорытынды сабақ | 1 |  |
|  | **Барлығы**  | **34** |  |

# 1-ТОҚСАН БОЙЫНША ЖИЫНТЫҚ БАҒАЛАУ СПЕЦИФИКАЦИЯСЫ

**Жиынтық бағалауға шолу**

**1-тоқсандағы жиынтық бағалаудың матрицасы**

|  |  |  |  |  |
| --- | --- | --- | --- | --- |
| **Бөлім** | **Тақырып** | **Оқу мақсаттары** | **Тапсырма түрлері** | **Балл** |
| Түсіну және жауап беру | Шешендік өнер тарихы  | Тиісті ақпаратты анықтай білу, мәтін үзінділері бойынша болжам жасау | 1,2 сұрақ бойынша жауап нұсқаларынан бір дұрысын таңдау, 3,4,5-сұрақтарды сәйкестендіру/жабық сұрақтар | **5** |
|  | Қазақ ұлттық шешендік өнері |  |  |  |
| Анализ және интерпретация | Мәтіндегі негізгі ойды анықтау, берілген мәліметтер мен пікірлерді жинақтау және толықтыру | Қысқа жауапты қажет ететін ашық сұрақтар | **10** |
| Бағалау және салыстыру |  | әртүрлі тақырып бойынша көркемдегіш құралдарды ұтымды қолданып, шығармашылық жұмыстар (өлең, хат, әңгіме, шығарма) ұсына білу | Толық жауапты қажетететін сұрақтар | **5** |

**Ұзақтығы:** 40 минут

Түсіну және жауап беру - 5минут Анализ және интерпретация - 15минут

Бағалау және салыстыру -20минут

Балл саны: 20

# Тапсырмалар түрлері

Көп таңдауы бар сұрақтар

Қысқа жауапты қажет ететін сұрақтар Толық жауапты қажет ететін сұрақтар

# Жиынтық бағалаудың құрылымы

Тоқсандық жиынтық бағалаудың нұсқасы 3 бөлімнен, 11 тапсырмадан тұрады: Бірінші бөлім - түсіну және жауап беру, екіншісі - анализ және интерпретация, үшіншісі - бағалау және салыстыру дағдыларын тексеруге арналған.

# Тапсырмалар және балл қою кестеcі үлгісі

**«Шешендік өнер»элективті курсынан 1-тоқсан бойынша жиынтық бағалау тапсырмалары**

1.Шешендік толғау түрлерін анықтаңыз

 А. Мәмілегерлік сөздер

В. Шешендік дау

С.Нақыл сөздер

 Д. Шешендік сөз

[1]

 2. «Сөзден тәтті нәрсе жоқ, сөзден ащы нәрсе жоқ» деп айтқан шешенді көрсетіңіз.

А. Малайсары шешен

В. Жиренше шешен

С. Сырым шешен

Д. Бөлтірік шешен [1]

3. «Кім жақын, не қымбат, не қиын?» деген сауалға тапқырлықпен жауап берген би-шешенді көрсетіңіз.

А. Қазыбек

В. Тайкелтір

С. Әйтеке

Д. Төле

 [1]

 4,5. «Жеті жарғы» заңдар жинағын құрастыруға қатысқан қазақ бірнеше би-шешендері анықтаңыз

|  |  |
| --- | --- |
|  «Жеті жарғы» заңдар жинағын құрастыруға қатысқан қазақ би-шешендері | 1. Төле би |
| 2. Ақтайлақ би |
| 3Тоқтамыс би |
| 4. Қаз дауысты Қазыбек би |

[2]

6. Шешендік жұмбаққа 3-4 мысал келтіріңіз

[2]

7. «Қазақтар ... мүдірмей, кідірмей ерекше екпінмен сөйлейді...» деп В.В. Радлов қазақ тіліне неліктен осындай баға берді? Ойыңызды 3-4 сөйлеммен жеткізіңіз.

[2]

8. Шешендік батаға тән қандай басты ерекшеліктерді көре алдыңыз? Өз көзқарасыңызды 3- 4 сөйлеммен білдіріңіз.

[2]

9. «Құлдық ұрсаң дұшпанға, арылмайтын сорың бар» деген сөздерді Төле бидің неліктен айтты деп ойлайсыз? Ойыңызды

 3-4 сөйлеммен жеткізіңіз.

[2]

10. Берілген бейнелеуіш құралдарын анықтап , мағынасын өз сөзіңізбен түсіндіріңіз.

|  |  |  |
| --- | --- | --- |
| **Бейнелеу құралы кездесетін** | **Бейнелеуіш құралдар**  | **Мағынасы** |
|  |  |  |
| Елдің көзі – елу |  |  |
| Үлкенді сыйласаң – қадірлі боласың. |  |  |

 [2]

*11.*«Атадан ұл туса, құл боламын деп тумайды, анадан қыз туса, күң боламын деп тумайды» деген шешендік сөзге дәлел келтіре отырып, қазіргі жастарды сипаттап , өз көзқарасыңызбен 70-80 сөз көлемінде жазба жұмысын жазыңыз.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*[5]

# Балл қою кестесі

|  |  |  |  |
| --- | --- | --- | --- |
| № | Жауап | Балл | Қосымша ақпарат |
| 1 | С | 1 |  |
| 2 | Д | 1 |
| 3 | А | 1 |
| 4 | 1 | 1 |
| 5 | 4 | 1 |
| 6 | [3] Шешендік жұмбақ жазады | 1 |  |
| Өз ойын 3-4 сөйлеммен білдіреді. | 1 |
| 7 | «Қазақтар ... мүдірмей, кідірмей ерекше екпінмен сөйлейді...» деген сөзге баға береді | 1 |
| Өз көзқарасын білдіріп, 3-4 сөйлеммендәлелдеп жазады. | 1 |
| 8 | Шешендік батаға тән ерекшеліктерді табады | 1 |
| Өз көзқарасын 3-4 сөйлеммен білдіреді. | 1 |
| 9 | «Құлдық ұрсаң дұшпанға, арылмайтын сорың бар» деген Төле бидің сөзіне талдау жасайды | 1 |
| Өз көзқарасын 3-4 сөйлеммен білдіреді. | 1 |
| 10 | Бейнелеуіш құралдарын табады | 1 |
|  Мағынасын өз сөзімен түсіндіреді. | 1 |
| 11 | «Атадан ұл туса, құл боламын деп тумайды, анадан қыз туса, күң боламын деп тумайды» деген шешендік сөз негізінде қазіргі жастарды сипаттайды | 3 | Жазба жұмысында білімге құштар, отансүйгіш жастарға дәлел келтіріп, сипаттап, өз көқарасын білдіреді. |
| Өз көзқарасын білдіреді. | 1 |
| Жазба жұмысының көлемін сақтайды. 1 |